Neuburg an der Donau

Neuburg an der Donau (en bavaro Neiburg an da Donau) ye una gran ciudat de districto de Bavera, Alemanya. Ye a capital d'o districto de Neuburg-Schrobenhausen.

Neuburg se troba a o nord-este d'Augsburgo y a o ueste de Ingolstadt en o Danubio, que s'esbarra astí y forma una isla habitada d'o Danubio clamada Leopoldineninsel.

 Historia 
Ya i heba asentamientos en os pueyos d'a redolada en tiempos prehistoricos. I hai evidencias (prencipalment restas de ceramicas) dende 1300 aC.

Entre o periodo imperial romano (sieglo I), lo mas prebable ye que i hese asti un chicot fuerte de fusta y tierra en o cobalto d'o pueyo que aseguraba a buega d'o Danubio en una cadena con atros fuertes. Cuan o Limes abanzó a traviés d'o Danubio, iste chicot fuerte estió abandonau. Manimenos, o lugarón d'o campamento perteneixient a o guarnimiento y ubicada a cobaixo d'o pueyo continó desembolicando-se. Entre l'antiguidat tardana, dimpués d'a destrucción por os invasors teutons, os residents se tresladoron a lo pueyo d'o castiello. Un chicot fuerte de piedra feito de mampostería se construyió sobre o campamento roman primitivo, que probablement existió dica prencipios d'o sieglo V.

En o sieglo X pasó a os contes de Scheyern y a traviés d'éls a Bavera, estando cediu a o Renania-Palatinato a la fin d'una guerra en 1507. Dende 1557 dica 1742 estió a capital d'un chicot prencipau gubernau por una branca d'a familia de l'elector palatino d'o Rin. Iste prencipau de Palatinato-Neuburg teneba una superficie d'aproximadament 2.600 kilometros cuadraus y bels 100.000 habitants. En 1742 se tornó a unir con o Renania-Palatinato, con o cual pasó en 1777 a Bavera.

En 1806 pasó a formar parti d'o districto d'Altmühl (o suyo centro estió Eichstätt) entre 1806 y 1808, mas tarde d'o districto d'alto Danubio (o suyo centro estió en primeras Eichstätt entre 1810 y 1817, mas tardi Augsburgo entre 1817 y 1837). Yera un centro de districto rural en a rechión de Suabia o 29 de noviembre de 1837. O 30 de chunyo de 1972, Neuburg an der Donau se convirtió en una gran ciudat de districto y pasó a la rechión d'Alta Bavera.

 Alcaldes 
Lista d'alcaldes democraticos dende 1945:
+LechislaturaNombrePartiu politico2002-hueBernhard Gmehling CSU

 Puestos d'intrés 
 Schloss Neuburg.
 Hofkirche.

 Ciudaz achirmanadas 
 Sète (Francia).
 Jeseník (Republica Checa).
 Velká Kraš (Republica Checa).
 Vidnava (Republica Checa).

Categoría:Localidaz de Bavera